JY LEES NOU Die Antwoord-sanger se ma oor haar anderste kind
Mandie Visser van Kaapstad is trots op haar dogter – miljoene mense wêreldwyd weet immers wie Yo-landi Vi$$er van die futuristiese, zef rap-groep Die Antwoord is.
Sy steun haar enigste kind se drome en passies. “Enige ouer behoort dit te doen. Waarvan sy hou, is nie
noodwendig waarvan ek hou nie, en andersom. Sy is haar eie mens.” Sy vertel Yolandi het van kleins af ’n onverskrokke, vreeslose en just-do-it-streep in haar gehad.